el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Την Τρίτη το βράδυ θα είμαι παρών στο ΓΣΠ στον εναρκτήριο αγώνα της Εθνικής μας ομάδας ποδοσφαίρου με το Βέλγιο. Από το 2005, όταν μια ρομαντική παρέα συμπεριλαμβανομένου του υποφαινόμενου, αποφάσισε τη δημιουργία του Συνδέσμου Φιλάθλων Εθνικών Ομάδων Κύπρου, πολλά έχουν αλλάξει σε σχέση με το αντιπροσωπευτικό μας συγκρότημα.
Η ομάδα μας απέκτησε ταυτότητα. Οι διεθνείς μας αγκάλιασαν την Εθνική και με τις εμπειρίες τους σε ξένες διασυλλογικές διοργανώσεις βοήθησαν να ανεβεί το επίπεδο και γενικά βελτιώθηκαν πολλά σε σχέση με την Εθνική μας ομάδα ανδρών. Μάλιστα, είμαι από αυτούς που θεωρούν ότι η Παναγιά αγαπά όλα τα παιδιά της το ίδιο και δεν είχε ποτέ προτίμηση (να αστειέψουμε και λιγάκι). Προπαντός όμως άλλαξε η αντιμετώπιση των φιλάθλων προς την ίδια την ομάδα. Οι συνεχόμενες παρουσίες δεκαπέντε και βάλε χιλιάδων φιλάθλων της εθνικής σε εντός έδρας αγώνες, όπως και η συστηματική παρουσία έστω και μικρού αριθμού σε εκτός έδρας αγώνες, οτιδήποτε παρά τυχαίο ή παροδικό μπορεί να χαρακτηριστεί.
Ομολογώ ότι το τμήμα εθνικών ομάδων της ΚΟΠ, μαζί με τη σχολή προπονητών και το τμήμα επικοινωνίας, είναι κατά την προσωπική μου άποψη τα καλύτερα τμήματα της ΚΟΠ. Αξίζουν συγχαρητήρια και στην ηγεσία και στους πρωταγωνιστές-εργαζόμενους σε αυτά. Έγινε και γίνεται καλή δουλειά, σε αγωνιστικό και εξωαγωνιστικό επίπεδο και μας ανάγκασαν όλους τους υγιώς σκεπτόμενους φιλάθλους να έρθουμε πιο κοντά και να είμαστε δίπλα στην ομάδα μας.
Κατά την άποψη μου, ήρθε η ώρα για το επόμενο βήμα. Η καθιέρωση της ομάδας στη συνείδηση των φιλάθλων, η δημιουργία νέων φιλάθλων της εθνικής, η δημιουργία περαιτέρω κουλτούρας και συνείδησης θετικής και υποστηρικτικής προς την εθνική ομάδα περνά από το εμπορικό, το δημοσιοσχετίστικο και το επικοινωνιακό κομμάτι. Αν είναι δυνατό να μην μπορώ να βρω μια φανέλα της ομάδας μας να αγοράσω για το παιδί μου. Ένα κασκόλ ή ένα καπέλο. Να μην μπορώ να συμμετέχω σε μια εκδήλωση γνωριμίας με τους ποδοσφαιριστές. Να έχουμε πρόσφατα νέο χορηγό (τον πρώτο εδώ και χρόνια στην εθνική ομάδα) αλλά να μην έχουμε κάποιο τμήμα εντός ΚΟΠ να τον προωθήσει σε εμάς το αγοραστικό κοινό. Που να βρω μια ενέργεια κοινωνικής ευθύνης, όπου θα συνεργαστώ με τους αγαπημένους μας διεθνείς για να βοηθήσουμε τη χώρα μας και τους συνανθρώπους μας.
Όλα τα πιο πάνω έχουν σημαίνοντα ρόλο να παίξουν στην εξέλιξη της εθνικής μας ομάδας. Η κουλτούρα (που θα υπαγορεύει την ανιδιοτελή στήριξη και αγάπη προς την εθνική ομάδα) είναι από τους σημαντικότερους πυλώνες ανάπτυξης και ανοιχτά εισηγούμαι προς την ΚΟΠ την άμεση αντίδραση, μέσω σχεδιασμού στρατηγικής προς αυτή την κατεύθυνση.
Η δημιουργία και λειτουργία τμήματος εμπορικού και δημοσίων σχέσεων  είναι όχι μόνο άμεσης ανάγκης αλλά και εκ των ων ουκ άνευ. Το 2016, που το παγκόσμιο ποδοσφαιρικό στερέωμα διαθέτει τηλεοπτικά δικαιώματα σε όλο τον κόσμο και η φανέλα της Μάντσεστερ πωλείται καλύτερα στους δρόμους του Πεκίνο, εμείς δυστυχώς λειτουργούμε χωρίς εμπορικό τμήμα και χωρίς δημόσιες σχέσεις.
Νομίζω είναι ξεκάθαρο ότι ο δρόμος της καταξίωσης της εθνικής μας περνά μέσα από το πόσο εμείς οι ίδιοι (ηγεσία, προσωπικό, ομάδα, φίλαθλοι, μέσα ενημέρωσης) το θεωρούμε εφικτό. Κουλτούρα αγάπης, κουλτούραεπιτυχία, κουλτούρα στήριξης στην εθνική ομάδα. Το εμπορικό κομμάτι και οι δημόσιες σχέσεις είναι αναγκαία ως άλλος ένας κρίκος στην αλυσίδα του τι εστί επιτυχημένη ομάδα. Και επαναλαμβάνω, όλοι έχουν να κερδίσουν άμεσα και έμμεσα.
Βλέποντας την εθνική Ελλάδος, που χρειάστηκε μια πρόκριση σε μεγάλη διοργάνωση, το 1994, για να πείσει τον κόσμο να την εμπιστευτεί και να την αγαπήσει, θεωρώ ότι είμαστε σε καλύτερο δρόμο και σε καλύτερες συνθήκες και προοπτική. Αναγνωρίζοντας τη δύναμη της έδρας, τα οφέλη και προτερήματα που δίνει η συνολική αφοσίωση εκ μέρους όλων των εμπλεκομένων προς το στόχο, θεωρώ ότι και μπορούμε και έχουμε δικαίωμα να ελπίζουμε σε πρόοδο της εθνικής μας και σε παρουσία σε μεγάλες διοργανώσεις. Ειδικά από το 2018 που τα διασυλλογικά πρωταθλήματα θα γίνουν δυσκολότερα για τις κυπριακές ομάδες, επιβάλλεται η εθνική μας ομάδα να παραμείνει ανταγωνιστική και παρούσα σε μεγάλα ραντεβού, έτσι ώστε το ποδόσφαιρο μας να μην υποχωρήσει σε σημαντικό βαθμό.
Η επιτυχία και η καταξίωση περνά ΚΑΙ από την εμπορική αξιοποίηση ΚΑΙ από τις δημόσιες σχέσεις. Και ναι, η διάθεση μια απλής φανέλας προς το φίλαθλο είναι πολύ πιο σημαντική από ότι μπορεί κάποιος να θεωρήσει, με μια πρώτη βιαστική σκέψη. Καλώ την ηγεσία της ΚΟΠ να σχεδιάσει τα επόμενα βήματα ανάπτυξης της εθνικής μας ομάδας, συμπεριλαμβάνοντας στο σχεδιασμό το εμπορικό κομμάτι και τις δημόσιες σχέσεις.
Ωρίμασαν οι συνθήκες και όλοι θέλουμε να χαρούμε την εθνική μας ομάδα σε μια μεγάλη διοργάνωση. Με βεβαιότητα δηλώνω ότι εάν προκριθούμε, θα κάνουμε ως φίλαθλοι όλη την Ευρώπη να παραμιλά. Μην μας στείλετε χωρίς φανέλα.